Poukisa Kiba ap Anpeche Opozan yo Manifeste
Government official calls a demonstration for freedom and the release of prisoners a 'destabilizing operation designed in Washington,' which US officials deny 
Lapolis Kiben te deplwaye atravè vil Lahavàn pou anpeche yon manifestasyon dewoule lendi apremidi. Lapolis te arete tou òganizatè manifestasyon yo epi antoure kay aktivis yo ak kek jounalis pou anpeche yo patisipe. Gouvènman Prezidan Miguel Diaz-Canel te entèdi "Mach Sivik pou Chanjman" sou akizasyon ke li te fè pati yon plan entèvansyon gouvènman Ameriken an. Otorite Etazini yo te demanti akizasyon sila. Biwo avoka gouvenman Kiba a lanse yon pinga bay tout moun ki pral eseye fè manifestasyon pou di yo prale nan prizon. Men kèk reyalite kle sou manifestasyon an ak reyaksyon gouvènman an Yunior Garcia Aguilera ap jere yon gwoup Facebook ki rele Archipiélago. Se li ki te planifye manifestasyon lendi a. Gwoup la te mande pèmisyon ofisyèl pou yo fè mach la nan mwa septanm nan men otorite yo te refize yo . Archipiélago di li gen 35,000 moun ki ap swiv yo sou paj la, e plis pase mwatye nan yo ap viv nan peyi Kiba. Planifikatè manifestasyon yo tap mande pou libere prizonye yo te arete pandan manifestasyon ki te fet nan mwa Jiyè yo. Minis Zafè Etranjè Kiben an, Bruno Rodriguez, te di ke manifestasyon an se kòm yon "operasyon destabilizasyon ki te prepare nan Washington." Gouvènman Kiben an di ke li pap tolere zak sila e li trete zak sa "kont-revolisyonè" ak "teworis". Ajans . rapòte pami moun yo arete yo gen Manuel Cuesta Morua ki nan opozisyon an; Berta Soler, lidè mouvman "Medam an blan"; ak tout mari li Angel Moya. Nan yon deklarasyon dimanch, Sekretè d'Eta Ameriken an Antony Blinken te di "Nou mande gouvènman Kiben an pou l respekte dwa Kiben yo, pèmèt yo manifeste nan lapè, epi kenbe liy entènèt ak telekominikasyon yo ouvè." Sipòtè opozisyon Kiba yo te òganize plizyè manifestasyon dimanch ak lendi atravè lemond, tankou nan Miami, ki gen yon gwo popilasyon Kiben - Kolonbi, Chili, Kanada ak Espay. Te gen yon konfwontasyon ant manifestan yo ak lapolis ansanm ak inite militè Kiben an. Revandikasyon manifestan yo se te pou kriz alimenté ak difikilte ekonomik ki genyen nan peyi a, e yo tap mande tou pou plis libète politik. .